കനത്ത മഴ തുടരുന്നു: മഹാരാഷ്ട്രയില് മരണസംഖ്യ നൂറ് കടന്നു മഹാരാഷ്ട്ര: കനത്ത മഴ തുടരുന്ന മഹാരാഷ്ട്രയില് മരണസംഖ്യ 113 ആയി. കോലാപൂര്, സത്ര, സംഗ്ലി ജില്ലകളില് മഴയെത്തുടര്ന്ന് പ്രളയം രൂക്ഷമായി തുടരുകയാണ്. പ്രളയം ഭീകരമായി ബാധിച്ച 6 ജില്ലകളില് നിന്ന് ഒരു ലക്ഷം പേരെ ഒഴിപ്പിച്ചെന്ന് മഹാരാഷ്ട്ര ഉപമുഖ്യമന്ത്രി അജിത് പവാര് വ്യക്തമാക്കി. മണ്ണിടിച്ചിലുണ്ടായ മേഖലയില് നിന്ന് തിരച്ചിലില് 90 പേരുടെ മൃതദേഹം കണ്ടെത്തിയെന്ന് എന്.ഡി.ആര്.എഫ് സംഘം അറിയിച്ചു. അതേസമയം, മഴയെത്തുടര്ന്നുണ്ടായ മണ്ണിടിച്ചിലില് മരിച്ചവരുടെ കുടുംബാങ്ങള്ക്ക് 5 ലക്ഷം രൂപ അടിയന്തിര ധനസഹായം നല്കുമെന്ന് മുഖ്യമന്ത്രി പ്രഖ്യാപിച്ചു. സംസ്ഥാനത്ത് മഴയെത്തുടര്ന്ന് 113 പേരുടെ മരണമാണ് ഇതുവരെ ഔദ്യോഗികമായി സ്ഥിരീകരിച്ചിട്ടുള്ളത്. കാണാതായ 100 പേരെ ഇനിയും കണ്ടെത്താനുണ്ട്.